PolyAgent/wiki_georgian_en_parallel_20231101 huggingface dataset:
Bilnə, Yardymli

Bilnə, Yardymli
Bilnə (also, Bilna and Bil’na) is a village and municipality in the Yardymli Rayon of Azerbaijan. It has a population of 386.
References
Populated places in Yardimli District
მზია ჩხეტიანი

მზია ჩხეტიანი (დ. 10 მაისი, 1940, ღვირიში, ცაგერის რაიონი — გ. ოქტომბერი, 2020) — ქართველი მწერალი, პოეტი, შიო მღვიმელის სახელობის პრემიის ლაურეატი. იაკობ გოგებაშვილის სახელობის საბავშვო ლიტერატურის პრემიის ლაურეატი.
ბიოგრაფია
დაიბადა 1940 წლის 10 მაისს, ლეჩხუმში, სოფელ ღვირიშში. 1967 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი. მისი ნაწარმოებები იბეჭდება 1965 წლიდან.
სხვადასხვა დროს მუშაობდა გაზეთების რედაქციებსა და ტელევიზიაში. მწერალთა კავშირის წევრია 1978 წლიდან. მონაწილეობდა სხვადასხვა ლიტერატურულ კონკურსში. არის 1996 წელს ბავშვთა საერთაშორისო ფონდისა და გაზეთ „ნერგის“ მიერ გამოცხადებული პოეზიის კონკურსის ლაურეატი, ხოლო 2008 წელს პატრიოტულ თემაზე შექმნილი ნაწარმოებების კონკურსზე „ხერთვისი“ პოეზიაში მიენიჭა პირველი პრემია.
1990 წელს გადაეცა შიო მღვიმელის სახელობის პრემია. მიღებული აქვს ღირსების მედალი.
2019 წელს საბავშვო ლიტერატურის განვითარებაში შეტანილი წვლილისათვის მიენიჭა იაკობ გოგებაშვილის სახელობის საბავშვო ლიტერატურის პრემია.
1964 წლიდან, 56 წლის განმავლობაში ცხოვრობდა ილია ჭავჭავაძის მეუღლის ოლღა გურამიშვილის ყოფილ ბინაში, მთაწმინდის ქუჩა № 20-ში. გარდაიცვალა 2020 წელს.
ბიბლიოგრაფია
„ჭიტა-ჭიტა“ — გამომცემლობა „ნაკადული“ 1973
„მზეშინა“ — გამომცემლობა „მერანი“ 1975
„ფრთები“ — გამომცემლობა „ნაკადული“ 1975
„ლეტიბაჩების ქვეყანა“ — გამომცემლობა „ნაკადული“ 1978
„ერთი ცისფერი ბილიკი“ — გამომცემლობა „ნაკადული“ 1981
„დიალოგები საკუთარ თავთან“ — გამომცემლობა „მერანი“ 1981
„ახალი წელი ტყეში“ — ჟურნალ „დილის“ ბიბლიოთეკა 1981
„მახარობელი“ — გამომცემლობა „ნაკადული“ 1983
„საფიცარი“ — გამომცემლობა „ნაკადული“1984
„იმ მთებს გადაღმა“ — გამომცემლობა „მერანი“ 1986
„ჩვენ ისწევ შევხვდით“ — გამომცემლობა „მერანი“ 1987
„ბაჯი-ბუჯი ბაჯბაჯაური“ — გამომცემლობა „ნაკადული“ 1988
„კდემის კოცონი“ — გამომცემლობა „საბჭოთა საქართველო“ 1988
„აი ვინ არის ქართველი“ — ჟურნალ „დილის“ ბიბლიოთეკა 1990
„გზა ტკივილიდან ტკივილებამდე“ — გამომცემლობა „მერანი“ 1991
„გორგონეს თავი“ — გამომცემლობა „ცასწავალა“ 1994
„დავითი და კონსტანტინე“ — გამომცემლობა „ცასწავალა“ 2000
„აკიდო“ — გამომცემლობა „ნაკადული“ 2005
რესურსები ინტერნეტში
მზია ჩხეტიანის ბიოგრაფია
GHN.GE: მზია ჩხეტიანი, ოქროს ფონდი
მზია ჩხეტიანი, ციფრული ფოტომატიანე „ივერიელი“
მზია ჩხეტიანის პოეზია
ლიტერატურა
მზია ჩხეტიანი - 70. მწერლის გაზეთი. 2010 წელი. 1-15 მაისი, N5, გვ.9.
სქოლიო
დაბადებული 10 მაისი
დაბადებული 1940
გარდაცვლილი 2020
ქართველი მწერლები
ქართველი პოეტები
ცაგერის მუნიციპალიტეტში დაბადებულები
ზაზა ხუციშვილი

ზაზა ხუციშვილი (დ. 12 მაისი, 1965, თბილისი) — ქართველი ინჟინერი, მუსიკოსი, პოლიტიკოსი, ხელოვნების მუშაკი.
1988 წელს დაამთავრა საქართველოს პოლიტექნიკურ ინსტიტუტი ინჟინერ-ჰიდროტექნიკოსის სპეციალობით. 1988–1990 წლებში მუშაობდა საპროექტო ინსტიტუტში; 1996 წლიდან ხელმძღვანელობს მუსიკალურ ჯგუფს „ვაკის პარკი“. 2001–2003 წლებში იყო სტუდია „მაესტროს“ საახალწლო პროექტების სამხატვრო ხელმძღვანელი და ქართული ტექსტების ავტორი. 2008–2010 წლებში მიჰყავდა გადაცემა „მონკავშირის“ წამყვანი რადიო „უცნობში“. 2011–2012 წლებში პოლიტიკური თოქ-შოუს „პოლიტ როკ-ენ-როლის“ წამყვანი რადიო „მაესტროში“, შემდეგ კი ტელეკომპანია „მაესტროში“ სახელწოდებით — „პირდაპირი საუბარი“. 2013 წელს იყო ტელეკომპანია „მაესტროს“ მუსიკალური პროექტის „მაგთიფანის“ სკოლის დირექტორი. 2016 წლიდან იყო გადაცემა „პიკის საათის“ წამყვანი „საზოგადოებრივ რადიოში“. მონაწილეობს დოკუმენტურ ფილმში „ექვთიმე“.
2016–2020 წლებში იყო საქართველოს მე-9 მოწვევის პარლამენტის წევრი (თბილისის დელისის მაჟორიტარი), საარჩევნო ბლოკი: „ქართული ოცნება — დემოკრატიული საქართველო“. 2019 წლის 14 ნოემბერს საპარლამენტო უმრავლესობა დატოვა და დამოუკიდებელი დეპუტატის სახით განაგრძო საპარლამენტო საქმიანობა.
რესურსები ინტერნეტში
სქოლიო
დაბადებული 12 მაისი
დაბადებული 1965
საქართველოს IX მოწვევის პარლამენტის წევრები
თბილისში დაბადებულები
ქართველი მუსიკოსები
საქართველოს პოლიტექნიკური ინსტიტუტის კურსდამთავრებულები
ზ
ქარი, რომელიც ქერს არხევს

ქარი, რომელიც ქერს არხევს
„ქარი, რომელიც ქერს არხევს“ — რეჟისორ კენ ლოუჩის მხატვრული ფილმი ირლანდიის ეროვნულ-განმათავისუფლებელი მოძრაობის შესახებ. ფილმმა მიიღო ოქროს პალმის რტო.
სიუჟეტი
მოქმედება ვითარდება ირლანდიაში მე-20 საუკუნის 20-იან წლებში. ირლანდია იღებს ავტონომიურ უფლებებს და ხდება განხეთქილება ირლანდიის განმათავისუფლებელ მოძრაობაში. დამპყრობელთან ბძოლას ანაცვლებს სამოქალაქო და ანტიკაპიტალისტური ბრძოლა. ბარიკადების სხვადასხვა მხარეს აღმოჩნდებიან ძმები. უფროსი ძმა, ტედი, უხეში და მებრძოლი სულის ადამიანი ირლანდიური სპეცდანიშნულების რაზმის წევრი ხდება. უმცროსი ძმა, დემიენი, რომელიც ექიმობას აპირებდა, ანტიკაპიტალისტური მოძრობის ერთ-ერთი ლიდერი ხდება. ძმათა დაპირისპირება მთავრდება იმით, რომ ტედი იძულებულია, თავად აღასრულოს დემიანის დახვრეტის განაჩენი.
რესურსები ინტერნეტში
ბრიტანული ფილმები
კენ ლოუჩის ფილმები
ინგლისურენოვანი ფილმები
ირლანდიურენოვანი ფილმები
2006 წლის ფილმები
ფილმები ირლანდიის რესპუბლიკური არმიის შესახებ
ოქროს პალმის რტოს მფლობელი ფილმები
Brønderslev Municipality

Brønderslev Municipality is a municipality (Danish, kommune) in North Jutland Region in Denmark. It covers an area of 630 km² and has a total population of 36,540 (2023). The municipal council is located in the town of Brønderslev.
The municipality was created as the result of 2007 Kommunalreformen, and consists of the former municipalities of Brønderslev and Dronninglund. The resulting municipality was originally named Brønderslev-Dronninglund Municipality (Danish: Brønderslev-Dronninglund Kommune), the longest name of a municipality in Denmark with 32 characters. At their first meeting, the municipal council agreed to shorten the name to its current form: Brønderslev Municipality.
Communities
Municipal council
Since 2007, Brønderslev's municipal council has consisted of 27 members, elected every four years.
Twin towns
Brønderslev is twinned with:
Eidsberg, Norway
Nässjö, Sweden
References
Brønderslev Municipality
Municipalities of the North Jutland Region
Municipalities of Denmark
Populated places established in 2007
კეგუაი-გრანდე

კეგუაი-გრანდე — მდინარე ურუგვაიში. მდინარე ურუგვაის მარცხენა შენაკადი.
სათავეს იღებს კუჩილია-დე-კეგუაის ბორცვზე და მიედინება დასავლეთით, პაისანდუს დეპარტამენტის გავლით. სიგრძე 280 კილომეტრია, აუზის ფართობი 7866 კმ².
იხილეთ აგრეთვე
ურუგვაის მდინარეების სია
რესურსები ინტერნეტში
Enciclopedia Geografica del Uruguay
ურუგვაის მდინარეები
კატარინა (სეარა)

კატარინა (სეარა)
კატარინა — ქალაქი და მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სერტოინს-სეარენსისის მეზორეგიონს.
2010 წლის მონაცემებით, მოსახლეობა 18 745 ადამიანს შეადგენდა. ფართობი 486.859 კმ²-ია. მოსახლეობის სიმჭიდროვე 38.5 კმ²-ზე.
რესურსები ინტერნეტში
ბრაზილიის გეოგრაფიისა და სტატისტიკის ინსტიტუტი ,
მოსახლეობის აღწერის მონაცემები
სეარის შტატის მუნიციპალიტეტები
Arkhalig

Arkhalig
An arkhalig is part of both male and female traditional dress of the peoples of the Caucasus and Iran. The arkhalig originated from the beshmet, a Turkic outer clothing later worn by Cossacks.
An arkhalig is a long tight-waist jacket made of various kinds of fabric, such as silk, satin, cloth, cashmere and velvet, traditionally depending on the social status of its owner. Male arkhaligs can be both single-breasted (done up with hooks) and double-breasted (done up with buttons). In cold weather, a chokha is put on above an arkhalig. Female arkhaligs are often ornamented and have tight long sleeves widening on the wrists. A female arkhalig can also include a fur list along the edges, patterned laces and braids, or be decorated with gold embroidery.
In the arkhalıq, there are true sleeves, either cut plain, or plain to the elbow and then slit as far as the wrist or, in the type called lelufar (Persian language, nīlūfar that means lily), flared from the elbow like the bell of a lily and trimmed with an extra 4 cm of lining from the inside.
Arkhaligs were in wide use until the 1920s.
References
Azerbaijani clothing
Clothing of Georgia (country)
Armenian clothing
კონსტანტინე IX მონომახი

კონსტანტინე IX მონომახი (დ. დაახლ. 1000 — გ. 11 იანვარი, 1055) — ბიზანტიის იმპერატორი 1042 წლის 11 ივნისიდან 1055 წლის 11 იანვრამდე. მიხეილ V-მ მის წინააღმდეგ მოწყობილ შეთქმულებაში მონაწილეობის გამო კონსტანტინე კუნძულ ლესბოსზე გადაასახლა. 1042 წელს დედოფალ ზოიასთან ქორწინების შედეგად გახდა მისი თანაიმპერატორი და ერთად მართავდნენ იმპერიას 1050 წელს ზოიას გარდაცვალებამდე. 1055 წელს კონსტანტინეს გარდაცვალების შემდეგ ტახტზე ავიდა კონსტანტინე VIII-ის ქალიშვილი და ზოიას და თეოდორა.
ლიტერატურა
მაკედონელთა დინასტია
დაბადებული 1000
გარდაცვლილი 11 იანვარი
გარდაცვლილი 1055
XI საუკუნის ბიზანტიის იმპერატორები
ოძრხეს ხიდი

ოძრხეს ხიდი — ეროვნული მნიშვნელობის კატეგორიის კულტურის უძრავი ძეგლი. ხიდი მდებარეობს სამცხე-ჯავახეთის მხარის ადიგენის მუნიციპალიტეტში კურორტ აბასთუმანში, მდინარეების, ოცხესა და კურცხანას შეერთების ადგილზე, მდინარე ოძრხეს ქვის ხიდი კვეთს.
აღწერა
ხიდი აგებულია კლდის ფლეთილი ქვით, კირის დუღაბზე, ზოგიერთი მათგანი დამუშავებულია. მდინარის ორივე ნაპირზე ამოყვანილია ქვის ჯებირები და ხიდის საყრდენი პლატფორმა. ხიდის სიგანე დაახლოებით 1,5-2 მეტრია. სიგრძე 6-7 მეტრია. ხიდი სამანქანო გზიდან 2-3 მეტრით დაბლა მდებარეობს, მდინარის ხეობაში. სავარაუდოდ აღნიშნული ხიდით გადადიოდნენ ხერთვისში ტყეში არსებულ მონასტერში, რომელიც დღესდღეობით დანგრეულია.
ისტორია
სახელწოდება „ოძრხე“ შესაძლოა დაკავშირებული იყოს ქართული ეთნიკური გაერთიანების ვიძერუხ-ვიტერუხის სახელთან. ძვ. ქართული ტრადიციის თანახმად, ოძრხე საქართველოს ერთ-ერთი უძველესი ქალაქი ყოფილა. დაუარსებია ქართველთა ერთ-ერთ ლეგენდარულ ეთნარქს — ოძრხოსს.
ოძრხეს ხიდი IX‐XI საუკუნეებს მიეკუთვნება. მისი არქიტექტურა განსაკუთრებულია. იგი თაღოვანი ფორმით ძალიან ჰგავს იმ ხიდებს, რომლებიც მრავლად გვხვდება აჭარაში და თამარის სახელს ატარებს.
ხიდის არსებობის შესახებ, XIX საუკუნეში გაზეთ „დროებაშიც“ წერდნენ:
ოძრხეს ხიდი 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
IX-X საუკუნეებში მას „ოძრხედ” მოიხსენიებენ. გვიანდელ შუა საუკუნეებში დამკვიდრდა „ოცხე”, XIX საუკუნიდან — „აბასთუმანი”. დღევანდელი სახელი შეიძლება მომდინარეობდეს აბაზასძეთა საგვარეულო სახელისაგან. აბასთუმანი სამთო-კლიმატური კურორტია (ზღვის დონიდან 1340 მ). XIX ს-ის 70-იან წლებში საფუძველი ჩაეყარა კურორტის მშენებლობას. დაბის სტატუსი მიენიჭა 1926 წელს.
ლიტერატურა
ჭილაშვილი ლ., ქალაქები ფეოდალურ საქართველოში, ტ.1., თბ., 1968.
ოძრხე, ოძრახე - დ.ბერძენიშვილი //ქართული საბჭოთა ენციკლოპედია. ტ.VII. - თბ., 1984. - გვ.625
რესურსები ინტერნეტში
თამარის ხიდი
სქოლიო
ეროვნული მნიშვნელობის კატეგორიის კულტურის უძრავი ძეგლები
ადიგენის მუნიციპალიტეტის არქიტექტურული ძეგლები
დაბაძველი

დაბაძველი — სოფელი საქართველოში, შუახევის მუნიციპალიტეტში, შუახევის თემში. მდებარეობს აჭარის ქვაბულში, მდინარე აჭარისწყლის ხეობაში. ზღვის დონიდან 720 მეტრზე. შუახევიდან დაშორებულია 6 კილომეტრით. 2014 წლის აღწერის მონაცემებით სოფელში ცხოვრობს 158 კაცი.
დემოგრაფია
ლიტერატურა
სქოლიო
შუახევის მუნიციპალიტეტის სოფლები
დოს-ტორესი

დოს-ტორესი — მუნიციპალიტეტი ესპანეთში, შედის ანდალუსიის ავტონომიური გაერთიანების კორდობის პროვინციის ვალიე-დე-ლოს-პედროჩესის კომარკის შემადგენლობაში. ფართობი — 129,09 კმ². მოსახლეობა — 2411 კაცი (2020 წ.).
იხილეთ აგრეთვე
კორდობის მუნიციპალიტეტები
რესურსები ინტერნეტში
დოს-ტორესის მუნიციპალიტეტის ოფიციალური საიტი
სქოლიო
კორდობის მუნიციპალიტეტები
პაულა-მეი უიკესი

პაულა-მეი უიკესი (დ. 23 დეკემბერი, 1958) — ტრინიდადელი სახელმწიფო და პოლიტიკური მოღვაწე, იურისტი, ტერქსისა და კაიკოსის კუნძულების სააპელაციო სასამართლოს მოსამართლე. ტრინიდადი და ტობაგოს პრეზიდენტი 2018 წლის 19 მარტიდან 2023 წლის 20 მარტამდე. საპრეზიდენტო უფლებამოსილების მიღების შემდეგ იგი გახდა ქვეყნის ისტორიაში პირველი ქალი-პრეზიდენტი.
ბიოგრაფია
2018 წლის 5 იანვარს უიკესი წარადგინეს პრეზიდენტობის კანდიდატად ქვეყნის პრემიერ-მინისტრის კიტ როულის წინადადებით, საპარლამენტო ოპოზიციის ლიდერ კამლა პერსად-ბისესართან არსებული დაპირისპირების მოგვარების იმედით. უიკესი არჩევნებში ერთადერთი კანდიდატურა იყო და აირჩიეს ქვეყნის მეთაურად.
სქოლიო
ტრინიდადი და ტობაგოს პრეზიდენტები
დაბადებული 23 დეკემბერი
დაბადებული 1958
ტრინიდადი და ტობაგოელი პოლიტიკოსი ქალები
სპერმაცეტი

სპერმაცეტი (სპერმა და ბერძნ. κῆτος — ვეშაპი; cetaceum) — ცვილისებრი ნივთიერება, რომელსაც იღებენ კაშალოტის თავის ფიბროზული პარკიდან. შედგება პალმიტინმჟავასა და ცეტილის სპირტის რთული ეთერისგან. სპერმაციტი წყალში უხსნადი თეთრი ფირფიტისებრი კრისტალებია. კარგად იხსნება ეთერში, აცეტონში, ცხელ სპირტში. დნობის ტემპერატურა 53-54 °C-ია. იყენებენ კოსმეტიკაში კრემებისა და მალამოების დასამზადებლად.
ლიტერატურა
ცვილები
კოსმეტიკური ნივთიერებანი
Phymorhynchus cingulata

Phymorhynchus cingulata — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
ძვ. წ. 48

ძვ. წ. 48
მოვლენები
იულიუს კეისარი ამარცხებს პომპეუსის ჯარებს ფარსალოსის ბრძოლაში
დაიბადნენ
გარდაიცვალნენ
28 სექტემბერი : გნეუს პომპეუს მაგნუსი – რომაელი მხედართმთავარი და პოლიტიკური მოღვაწე (დ.ძვ. წ. 106)
სალია

სალია
საკუთარი სახელი სალია შეიძლება აღნიშნავდეს ერთ-ერთ შემდეგ პიროვნებათაგანს:
კალისტრატე სალია — ქართველი ისტორიკოსი, ემიგრანტი
კონსტანტინე სალია — ქართველი ინჟინერი, თანამდებობის პირი
ნინო სალია — ქართველი ისტორიკოსი, პუბლიცისტი
ქართული გვარები
სანიორე

სანიორე — სოფელი საქართველოში, თელავის მუნიციპალიტეტში, თემის ცენტრი (სოფელი: ჯუღაანი). მდებარეობს ალაზნის ვაკეზე მდინარე ლოპოტის მარჯვენა მხარეს, ყვარელი-ახმეტის საავტომობილო გზაზე. ზღვის დონიდან 420 მეტრი, თელავიდან 21 კილომეტრი. 2014 წლის აღწერის მონაცემებით სოფელში ცხოვრობს 735 კაცი.
დემოგრაფია
რესურსები ინტერნეტში
სანიორეს მარიამწმინდის ეკლესია
სანიორეს ღვთისმშობლის ეკლესია
ლიტერატურა
სქოლიო
თელავის მუნიციპალიტეტის სოფლები
ლაშქარა

ლაშქარა — მრავალწლოვან ბალახოვან მცენარეთა გვარი ლაშქარასებრთა ოჯახისა. აქვთ ღია ყვითელი, იისფერ-ლურჯი, იშვიათად თეთრი ყვავილები, კაკლუჭა ნაყოფი.
ცნობილია 25-მდე სახეობა, რომელთა არეალი მოიცავს ევროპას, დასავლეთ აზიას, ჩრდილოეთ აფრიკას. საქართველოში გავრცელებულია 5. იზრდება ტენიან, დაჩრდილულ ან მშრალ ადგილებზე, მდინარის ნაპირებზე, ტყისა და სუბალპურ სარტყელში, და, როგორც სარეველი — საძოვრებზე, მინდვრებსა და ბოსტნებში, ზოგჯერ რედერალურ ადგილებზე.
ლაშქარის ზოგი სახეობა საქონლის საკვებია, ზოგი ხალხურ მედიცინაში სამკურნალო მცენარედაა ცნობილი, მაგ., (მელენის) ფესვები B2ვიტამინს შეიცავს და სვანები უძველესი დროიდან იყენებენ მოტეხილობის სამკურნალოდ. -ს ფესვები და ფესურები ალკალოიდებს და მთრიმლავ ნივთიერებებს შეიცავს.
ლიტერატურა
ლაშქარასებრნი
ტყემალაძე

ტყემალაძე
საკუთარი სახელი ტყემალაძე შეიძლება აღნიშნავდეს ერთ-ერთ შემდეგ პიროვნებათაგანს:
გიორგი ტყემალაძე — ქართველი პოლიტიკოსი
ვალიკო ტყემალაძე — ქართველი ფეხბურთელი
ზურაბ ტყემალაძე — ქართველი პოლიტიკოსი, ბიზნესმენი
თამაზ ტყემალაძე — ქართველი პუბლიცისტი, ჟურნალისტი
მარიჯანი (მარიამ ტყემალაძე) — ქართველი პოეტი
ქართული გვარები
სუაჰილის არქიტექტურა

სუაჰილის არქიტექტურა — შენობათა სტილი აფრიკის აღმოსავლეთ და სამხრეთ-აღმოსავლეთ სანაპიროებზე. მიუხედავად ძირითადად არაბული და სპარსული წარმომავლობისა, არქეოლოგიური, წერილობითი, ლინგვისტური და კულტურული მასალა მოწმობს, რომ მასზე ძლიერი გავლენა აფრიკულმა ტრადიციებმა მოახდინა.
არქეოლოგი ფელიქს ქამის ცნობით აღმოსავლეთ აფრიკის სანაპიროს გასწვრივ ბანტუს ტომის დასახლებები პირველ ათასწლეულში გაჩნდა. VI საუკუნიდან ისინი დროთა განმავლობაში მომძლავრდნენ რეგიონული ვაჭრობის, მოსახლეობის ზრდისა და ცენტრალიზებული ურბანიზაციის წყალობით. ამ დასახლებების არქიტექტურული ელემენტები მოიცავს თაღებს, ეზოებს, იზოლირებულ ქალთა ბუდუარებს, მიჰრაბს, კოშკებსა და დეკორატიულ ფორმებს. დიდი ზიმბაბვეს ნამოსახლარის ნანგრევებში ამ სტილთან გარკვეული მსგავსება იცნობა, ასევე მსგავსება შეინიშნება ძველ მადაგასკარულ არქიტექტურულ ელემენტებთან. ამ სტილის არქიტექტურის ნიშნები დღემდე შემორჩა სამხრეთ კენიის საპორტო ქალაქ მალინდის გედის ნანგრევებში (გედის დაკარგული ქალაქი).
არქიტექტურული მიმდინარეობები
აფრიკის არქიტექტურა
Ipira

Ipira is a municipality in the state of Santa Catarina in the South region of Brazil. It is part of the "Concórdia" micro-region.
History
The modern history of Ipira begins at the end of the nineteenth century with the arrival from Rio Grande do Sul, of the first colonists, in 1890. They settled various areas currently included in Ipira. Ipira itself dates from 1913 when Antônio Ko Freitag acquired a parcel of land from the railway company. Between 1915 and 1917 more settler families arrived from the Brazilian south, these coming from Montenegro.
See also
List of municipalities in Santa Catarina
References
Municipalities in Santa Catarina (state)
კატმაი

კატმაი — მოქმედი ვულკანი ჩრდილოეთ ამერიკაში, ალასკის ნახევარკუნძულზე, ალეუტის ქედის ჩრდილოეთ ნაწილში. სიმაღლე 2047 მ. აგებულია ანდეზიტებითა და დაციტებით. 1912 წლის 6 ივნისს მოხდა უძლიერესი ამოფრქვევა; კრატერის ადგილზე წარმოიშვა კალდერა ტბით, რომლის ზომებია 4,5×3 კმ. სიღრმე დაახლოებით 1200 მ. ამოფრქვევის შემდეგ კალდერაში მოხდა ბლანტი ლავის უმნიშვნელო ამოფრქვევა, რომელმაც შექმნა ვულკანური გუმბათი. 1956 წელს კვლავ ახლდა ძლიერი აფეთქებები. კატმაი სტრატოვულკანია. ამოფრქვევას წინ უსწრებს ვულკანური მიწისძვრა. კატმაის კალთების ქვედა ნაწილი შემოსილია ფიჭვის ტყით, ზედა ნაწილში მთის ტუნდრაა. ჩრდილოეთ კალთაზე მყინვარებია. შედის კატმაის ეროვნული პარკის შემადგენლობაში. ბინადრობს ალასკის მურა დათვი, გვხვდება ფრინველების 150 სახეობა.
რესურსები ინტერნეტში
კატმაი — დიდი საბჭოთა ენციკლოპედია
კატმაი — გეოგრაფიული ენციკლოპედია
კატმაი — ინფორმაცია
აშშ-ის ვულკანები
ჰომეოპათია

ჰომეოპათია („მსგავსი“ და — „ტანჯვა“) — ცრუმეცნიერული (ფსევდომეცნიერული) ალტერნატიული მედიცინის სისტემა, რომლის მიხედვითაც დაავადების სამკურნალოდ საჭიროა ხშირად და მცირე დოზით ისეთი წამლების მიღება, რომელთა დიდი დოზა ჯანმრთელ ადამიანში გამოიწვევდა ამ დაავადების მსგავს სიმპტომებს. მისი ფუძემდებელია, გერმანელი ექიმი სამუელ ჰანემანი.
„ჰომეოპათია“ იყენებს მცენარეულ, მინერალურ და ცხოველურ სამკურნალო საშუალებებს უმცირესი დოზით და „მსგავსების პრინციპით“ („მსგავსების პრინციპი“ ნიშნავს მკურნალობა „მსგავსისა მსგავსით“: იმ პათოგენეზს, რომელსაც პრეპარატი იწვევს დიდ დოზაში, მკურნალობს უმცირესი დოზით). ანუ თავისი არსით ჰომეოპათია ეს არის ბიომარეგულირებელი თერაპია, რომელიც არ სტიმულირებს ან არ თრგუნავს ამა თუ იმ პათოლოგიურ პროცესს.
იგი მართავს და აწესრიგებს ორგანიზმის ადაპტაციურ მექანიზმებს და ხელს უწყობს ორგანიზმის თვითგანკურნების მექანიზმს თითოეული ადამიანის ინდივიდუალური თავისებურებების გათვალისწინებით. ჰომეოპათია არ არის მარტო მკურნალობის მეთოდი, ის ახალი მიმართულებაა, მკურნალობის ახალი, სრულიად განსხვავებული სისტემაა მედიცინაში. იგი ადამიანის ორგანიზმს და მასში არსებულ პათოლოგიებს განიხილავს არა ცალ-ცალკე სისტემების მიხედვით, არამედ მთლიანობაში და ერთ ადამიანში არსებულ რამდენიმე პათოლოგიას ლოგიკურად უკავშირებს ერთმანეთს, აღწერს ზოგად პათოლოგიურ კანონებს და გვიხსნის, თუ რატომ უვითარდება ამა თუ იმ ადამიანს ესა თუ ის პათოლოგია.
ლიტერატურა
თ. ალაშვილი - ადაპტაციური თერაპია - ჰომეოპათია, თბილისი, 1997 წ.
კ. საბახტარიშვილი - ჰომეოპათიური წამლის საოცარი ეფექტები – თბილისი, 2000 წ.
Cамуель Ганеманн – «Чистая Материя Медика». Т.О.О. «ОЛЛО», 1994.
Новейшая Materia Medica - Pоджер Моррисон. М. Гомеопатическая медицина 1999.
Г. Кёллер - Гомеопатия, М. Медицина, 2000 г.
С.Р.Фатак – Краткий реперторий и Materia Medica гомеопатических лекарств. Новосиб, 2000 г.
Каммингс С. , Ульман Д. – Гомеопатический справочник на все случаи жизни . Санкт – Петербург, 1998 г.
Дж. Кент – Реперторий гомеопатических лекрств. «Трина», Новосибирск, 1995.
Вильям Берике - Materia Medica гомеопатических препаратов. М. Гомеопатическая медицина. 1998 г.
Н. К. Симеонова - Тайны гомеопатии. Киев. Академпресс, 1998 г.
hans selie - “stresi tanjvis gareSe” 1982 w
Гомеопатические лекарственные средства - руководство по описанию и изготовлению под ред
В.И. Рыбака перевод с нем Д-р Вильмара Швабе «Руководство по изготовлению гомеопатических лекарств», М. 1967 г.
С. Баракин – «Вам поможет гомеопатия», Санкт – Петербург, 2002 г.
სქოლიო
ფსევდო-მეცნიერებები
საერთაშორისო სტანდარტი

საერთაშორისო სტანდარტი — სტანდარტი, შემუშავებული საერთაშორისო სტანდარტიზაციის საერთაშორისო ორგანიზაციის მიერ. საერთაშორისო სტანდარტები ხელმისაწვდომია განხილვისა და გამოყენებისთვის მსოფლიო მასშტაბით.
სტანდარტები
ფრიც ალბერტ ლიპმანი

ფრიც ალბერტ ლიპმანი (დ. 12 ივნისი, 1899, კენიგსბერგი ― გ. 24 ივლისი, 1986) — გერმანული წარმოშობის ამერიკელი ბიოქიმიკოსი, აშშ-ის მეცნიერებათა ეროვნული აკადემიის (1950) და ლონდონის სამეფო საზოგადოების (1962) წევრი.
ბიოგრაფია
1924 წელს დაამთავრა ბერლინის უნივერსიტეტი. 1939 წელს წავიდა ემიგრაციაში აშშ–ში. 1941 წლამდე მუშაობდა კორნელის, 1941-1949 წლებში ჰარვარდის უნივერსიტეტებში, 1949-1957 წლებში მასაჩუსეტსის ჰოსპიტალში. 1957 წლიდან კი როკფელერის ინსტიტუტში. იკვლევდა უჯრედში ნივთიერებათა ცვლას და ცილის ბიოსინთეზს. 1947 წელს მტრედის ნაღველიდან გამოყო და შეისწავლა A კოფერმენტის ქიმიური სტრუქტურა და ბიოლოგიური როლი. 1953 წელს მიიღო ნობელის პრემია ფიზიოლოგიასა და მედიცინაში.
ლიტერატურა
დაბადებული 1899
გარდაცვლილი 1986
გარდაცვლილი 24 ივლისი
დაბადებული 12 ივნისი
გერმანელი ამერიკელები
ამერიკელი ბიოქიმიკოსები
ტუნისის რევოლუცია (2010-2011)

ტუნისის რევოლუცია (2010-2011)
ტუნისის რევოლუცია ასევე ჟასმინის რევოლუცია – საერთო-სახალხო მღელვარება ტუნისში, მიმართული ქვეყნის პრეზიდენტის ზინ ელ-აბიდინ ბენ ალის მმართველობის წინააღმდეგ. ანტისამთავრობო გამოსვლები დაიწყო 2010 წლის 18 დეკემბერს და დასრულდა 2011 წლის 14 იანვარს პრეზიდენტის ქვეყნიდან გაქცევით. რეცოლუციურმა გამოსვლებმა დასაბამი მისცა საპროტესტო აქციებს არაბულ სამყაროში.
რესურსები ინტერნეტში
How Facebook Helped Fell the 23-Year-Old-Tunisian Dictatorship and Fuelled the Jasmine Revolution
Juan Cole: Tunisia Uprising is a Populist Revolution - video report by Democracy Now!
სქოლიო
ტუნისის ისტორია
XXI საუკუნის რევოლუციები
ჩურუკიტა-გრანდე

ჩურუკიტა-გრანდე — ქალაქი პანამაში, კოკლეს პროვინციაში. 2008 წლის მონაცემებით, მოსახლეობა 1 273 ადამიანს შეადგენდა.
იხილეთ აგრეთვე
პანამის ქალაქების სია
რესურსები ინტერნეტში
World Gazetteer: Panama – World-Gazetteer.com
პანამის ქალაქები
კოკლეს დასახლებული პუნქტები
ბელიუსი

ბელიუსი — მუნიციპალიტეტი ესპანეთში, შედის ვალენსიის ავტონომიური გაერთიანების ვალენსიის პროვინციის ვალიე-დე-ალბაიდის კომარკის შემადგენლობაში. ფართობი — 9,54 კმ². მოსახლეობა — 299 კაცი (2020 წ.).
იხილეთ აგრეთვე
ვალენსიის მუნიციპალიტეტები
რესურსები ინტერნეტში
ბელიუსის მუნიციპალიტეტის ოფიციალური საიტი
სქოლიო
ვალენსიის მუნიციპალიტეტები
Qasımbəyli, Agsu

Qasımbəyli, Agsu
Qasımbeyli (also, Kasumbeyli and Kasymbeyli) is a village in the Agsu Rayon of Azerbaijan. The village forms part of the municipality of Ərəbmehdibəy. Bu Kəndin əsasını Qasım bəy qoymuşdur. Kəndin adı bununla əlaqədardır. O əsasən Bərdəli olmuşdur.
References
Populated places in Agsu District
ქაღალდის ტყვია

ქაღალდის ტყვია
„ქაღალდის ტყვია“ — ქართველი მწერლის აკა მორჩილაძის წიგნი. გამოიცა 2006 წელს „ბაკურ სულაკაურის გამომცემლობის“ მიერ. აერთიანებს მცირე რომანს „ქაღალდის ტყვია“ და მოთხრობებს ციკლიდან „მოგონებები ჩემი მეგობარი კაი ბიჭის ცხოვრებიდან“.
აკა მორჩილაძის ნაწარმოებები
მთიულეთის არაგვი

მთიულეთის არაგვი, თეთრი არაგვი — მდინარე დუშეთისა და ყაზბეგის მუნიციპალიტეტებში. სათავე აქვს ყელის ვულკანური ზეგნის ჩრდილო-აღმოსავლეთ ნაწილზე, ზღვის დონიდან 3180 მეტრზე. დაბა ფასანაურთან უერთდება გუდამაყრის (შავი) არაგვი და შემდგომში მიედინება მდინარე არაგვის სახით. სიგრძე 41 კმ, აუზის ფართობი 339 კმ². საზრდოობს თოვლის, წვიმის, მიწისქვეშა და მყინვარული (უმნიშვნელოდ) წყლით. წყალდიდობა იცის აპრილიდან აგვისტომდე, წყალმცირობა - ზამთარში. წყალდიდობის პერიოდზე მოდის წლიური ჩამონადენის 60-65 %, შემოდგომაზე - 19-20 %, ზამთარზე - 17-18 %. საშუალო წლიური ხარჯი ფასანაურთან 12,2 მ³/წმ. დეკემბრის მეორე ნახევრიდან თებერვლის ბოლომდე იცის ყინულნაპირისი, თოში და ძგიფი.
წყალმცირობის დროს წყალი სუფთაა და სასმელად გამოსადეგი.
ლიტერატურა
მცხეთა-მთიანეთის მხარის მდინარეები
ყაზბეგის მუნიციპალიტეტის მდინარეები
არაგვის შენაკადები
თეთრი გიორგის ნიში

თეთრი გიორგის ნიში — არქიტექტურული ძეგლი, მდებარეობს გურჯაანის მუნიციპალიტეტ სოფელ ვაჩნაძიანში, სამხრეთ-დასავლეთით 1 კილომეტრზე, მინდორში. აგებულია XX საუკუნის შუა წლებში ძამსაშვილების მიერ ადრე აქ მდგარი თეთრი გიორგის სახელობის ხის ეკლესიის ადგილზე და მათ საგვარეულო სალოცავად ითვლება.
ნაგებობა გეგმით კვადრატულია(0.66X0.66 მ. სიმ.-0.7მ).ნაშენია აგურითა და ცემენტის ხსნარით. დასავლეთ მხარეს მოწყობილი აქვს შეისრულთაღოვანი ღრმა სასანთლე, სახურავი ორკალთიანია.ნიშის მახლობლად აწყვია სხვადასხვა ტევადობის რამდენიმე ქვევრი.
ლიტერატურა
გურჯაანის მუნიციპალიტეტის ტაძრები
გუმბერიძე

გუმბერიძე
საკუთარი სახელი გუმბერიძე შეიძლება აღნიშნავდეს ერთ-ერთ შემდეგ პიროვნებათაგანს:
ელგუჯა გუმბერიძე — მოცეკვავე, ქორეოგრაფი
ზურაბ გუმბერიძე — ინჟინერი, დიპლომატი, ბიზნესმენი
ქართული გვარები